b'\n_START_ARTICLE_\nIdealno lo\xc5\xa1a\n_START_SECTION_\nNastanek albuma\n_START_PARAGRAPH_\nDela na albumu so se za\xc4\x8dela spomladi leta 2006. Ceca je tudi tokrat nadaljevala sodelovanje s skladateljem Aleksandarom Mili\xc4\x87em - Milijem in znano tekstopisko Marino Tucakovi\xc4\x87. Pile je bila prva pesem, ki jo je Ceca posnela v studiu.  Pevka je prvi\xc4\x8d na albumu sodelovala z znanim skladateljem Aleksandrom Peri\xc5\xa1i\xc4\x87em - Romarijom, ki je napisal dve pesmi \xc4\x8culo bola in Ko\xc5\xbea pamti. Aprila 2006 je Ceca k sodelovanju povabila znanega pop glasbenika \xc5\xbdeljka Joksimovi\xc4\x87a, ki je kot poseben gost nastopil v pesmi Lepi grome moj.  Mastering albuma je narejen v Londonu.\n_START_SECTION_\nPromocija albuma\n_START_PARAGRAPH_\nPevka je 5. maja leta 2006 organizirala tiskovno konferenco v Beogradu, na kateri je predstavila nov album in na\xc4\x8drte za koncert na Ustju. Razkrila je naziv albuma in besedila nekaterih pesmi.  Predstavila je tudi nove sodelavce. _NEWLINE_Prva promocija albuma se je za\xc4\x8dela s Cecinim nastopom v zabavno-glasbeni oddaji Bravo show na Pink TV. Pevka je 20. aprila predstavila prvo pesem Lepi grome moj. En teden kasneje je isto pesem zapela tudi v oddaji \xc5\xbdikina \xc5\xa1arenica, na beograjskem RTS-u.  14. junija je v posebni oddaji Bravo show, posve\xc4\x8deni koncertu na U\xc5\xa1\xc4\x87u, predstavila drugi singel - \xc5\xbduto pile.  V istem tednu je singel zapela \xc5\xa1e v oddaji Vikend vizija. _NEWLINE_Prva radijska promocija albuma se je zgodila 6. junija na beograjskem AS radiju.  _NEWLINE_Prvi videospot je posnet 27. maja, in sicer za pesem Lepi grome moj. Re\xc5\xbeiser spota Pe\xc4\x91a Markovi\xc4\x87 je sporo\xc4\x8dil, da je snemanje potekalo na Novem Beogradu, za dokon\xc4\x8danje pa so potrebovali tri dni.  Videospot na portalu YouTube trenutno \xc5\xa1teje 9 milijonov ogledov. Drugi videospot za pesem \xc5\xbduto pile je bil objavljen avgusta 2006. Spot je sestavljen iz posnetkov s koncerta na U\xc5\xa1\xc4\x87u. _NEWLINE_Prva koncertna promocija albuma se je zgodila 17. junija 2013 na velikem koncertu v Beogradu.\n_START_SECTION_\nKritike\n_START_PARAGRAPH_\nPortal Beforeafter je Cecin album Idealno lo\xc5\xa1a ozna\xc4\x8dil za najbolj\xc5\xa1i pevkin album v karieri. Posebej izstopa pesem Manta, manta, ki po ocenah kritika ima najbolj skladen aran\xc5\xbema. Spot za pesem Lepi grome moj je bil dele\xc5\xbeen negativnih kritik.\n_START_SECTION_\nVpliv albuma\n_START_PARAGRAPH_\nPesem Lepi grome moj je uporabljena kot glasbena podlaga v hrva\xc5\xa1ki TV uspe\xc5\xa1nici Obi\xc4\x8dni ljudi, natan\xc4\x8dneje v 98. delu serije.'